છેક પૂર્વ સ્ટેન્ડિંગ ચેરમેન ભૂપેન્દ્ર પટેલના સમયકાળમાં પારદર્શક વહીવટ માટે જે તે રોડ પર કોન્ટ્રાકટરના નામ, સરનામા, રોડ બનાવવાનો ખર્ચ, કોન્ટ્રાકટરનો સંપર્ક નંબર, કોન્ટ્રાકટરની શરત સહિતની વિગતો સાથેનું બોર્ડ લગાવવાના પસાર કરાયેલા ઠરાવને સિફતપૂર્વક વિસારી દેવાયો છે. આ તો ઠીક, ઓનલાઇન રોડની વિગત મૂકવામાં પણ તંત્ર ઠાગાઠૈયા કરી રહ્યું છે. જેના કારણે ઇ-ગવર્નન્સના ઢોલનગારાની વચ્ચે પણ નાગરિકોને તંત્રની સત્તાવાર વેબસાઇટ પર રોડને લગતી કોઇ માહિતી જાણવા મળતી નથી.